CELEX: 62018CN0590
Language: da
Date: 2018-09-20 00:00:00
Title: Sag C-590/18 P: Appel iværksat den 20. september 2018 af Fujikura Ltd til prøvelse af dom afsagt af Retten (Ottende Afdeling) den 12. juli 2018 i sag T-451/14, Fujikura mod Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/21
            
         
      Appel iværksat den 20. september 2018 af Fujikura Ltd til prøvelse af dom afsagt af Retten (Ottende Afdeling) den 12. juli 2018 i sag T-451/14, Fujikura mod Kommissionen
      (Sag C-590/18 P)
      (2018/C 427/29)
      Processprog: engelsk
      
         Parter
      
      
         Appellant: Fujikura Ltd (ved lawyer L. Gyselen)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Rettens dom ophæves, for så vidt som Retten heri tiltrådte anbringendet om, at proportionalitetsprincippet og ligebehandlingsprincippet var blevet tilsidesat med hensyn til den bøde, som appellanten var blevet pålagt.
               
            
                  —
               
               
                  Der træffes endelig afgørelse i henhold til artikel 61, første afsnit, andet punktum, i statutten for Den Europæiske Unions Domstol, idet
                  
                              —
                           
                           
                              artikel 2, o), i Kommissionens afgørelse (1) af 2. april 2014, som pålægger Fujikura Ltd. En bøde på 8 152 000 EUR, annulleres
                           
                        
                              —
                           
                           
                              denne bøde nedsættes med 44 % til 4 565 120 EUR.
                           
                        
            
                  —
               
               
                  Kommissionen tilpligtes at betale sagsomkostningerne.
               
            
         Anbringender og væsentligste argumenter
      
      Retten begik en retlig fejl ved at godkende, at Kommissionen anvendte punkt 18 i sine retningslinjer (2), som om hele overtrædelsen alene omfattede kartellets »hele verden-del« og ikke havde nogen »EØS-intern-del«, der alene involverede de europæiske leverandører.
      Som et resultat heraf fastsatte Kommissionen karteldeltagernes afsætnings nominelle værdi således, at omfanget af de europæiske leverandørers deltagelse i overtrædelsen blev væsentligt undervurderet, mens omfanget af de asiatiske leverandørers deltagelse, herunder Fujikuras, blev væsentligt overvurderet.
      
         (1)  Kommissionens afgørelse af 2.4.2014 om en procedure efter artikel 101 i traktaten om Den Europæiske Unions funktionsmåde og EØS-aftalens artikel 53 (Sag AT.39610 — Elkabler) (meddelt under nummer C(2014) 2139 final) (EUT 2014, C 319, s. 10)
      
         (2)  Retningslinjerne for beregning af bøder efter artikel 23, stk. 2, litra a), i forordning nr. 1/2003 (EUT 2006, C 210, s. 2).